

            ROMÂNIA
JUDEȚUL HUNEDOARA
   MUNICIPIUL BRAD
        P R I M A RUL
   Nr. 89/11506/14.05.2022


R E F E R A T   D E   A P R O B A R E
privind aprobarea cofinanțării  „Proiectul regional de dezvoltare a infrastructurii de apă și apă uzată din județul Hunedoara, în perioada 2014-2020”

		
	Asociația de Dezvoltare Intercomunitară „AQUA PREST HUNEDOARA” este înființată conform Ordonanței Guvernului nr. 26/2000 cu privire la asociații și fundații, cu completările și modificările ulterioare și își desfășoară activitatea conform actului constitutiv și a statutului aprobate de Adunarea Generală a asociaților, precum și a statutului-cadru ale asociațiilor de dezvoltare intercomunitară cu obiect de activitate serviciile de utilități publice.
	Conform Contractului de delegare a gestiunii serviciilor publice de alimentare cu apă și canalizare nr. 5400/05.05.2009 și 223/05.05.2009, Asociația de Dezvoltare Intercomunitară „AQUA PREST HUNEDOARA” are relații contractuale cu Operatorul Regional S.C. APA PROD S.A. DEVA.
	Prin Hotărârea Consiliului Local nr. 177/2021 a fost aprobată cofinanțarea de 2% din valoarea investițiilor aferente „Proiectului regional de dezvoltare a infrastructurii de apă și apă uzată din județul Hunedoara, în perioada 2014-2020”.
Prin adresa nr. 185/07.06.2022, înregistrată la Primăria Municipiului Brad sub nr. 32406/08.06.2022, Asociația de Dezvoltare Intercomunitară „AQUA PREST HUNEDOARA”, a comunicat faptul că acest proiect se află  în faza finală de analiză și avizare la A.M. POIM - Ministerul Investițiilor și Proiectelor Europene, însă valoarea investițiilor s-a ajustat în baza O.U.G. nr. 64/2022, datorită creșterii costurilor în construcții, energie electrică. 
Astfel, în prezent, față de valoarea Devizelor Generale în prețuri constante (prețuri la nivelul anului 2020) se constată o majorare a procentului de creștere cumulat în perioada de implementare a proiectului de la 21,8% la 41,2%, procent utilizat la calculul Devizelor Generale în prețuri curente.
Aceste modificări de costuri generează, implicit, modificări și în ceea ce privește cofinanțarea de 2% din valoarea investițiilor aferente proiectului.
Valoarea eligibilă a proiectului conform Studiului de Fezabilitate pentru Municipiul Brad, calculată în prețuri curente (EUR) este 19.704.284, iar contribuția la cofinanțarea proiectului din bugetul local  al Municipiului Brad este calculată în sumă de 370.441 fără T.V.A., valoare ce reprezintă cheltuieli eligibile în procent de 2% din valoarea investițiilor ce vor fi realizate în cadrul proiectului prevăzut.
Precizez că această sumă va fi prevăzută în bugetul local al Municipiului Brad , eșalonat, în perioada 2022 - 2028
          În contextul celor de mai sus, am inițiat prezentul  proiect de hotărâre prin care am propus aprobarea cofinanțării ”Proiectului regional de dezvoltare a infrastructurii de apă și apă uzată din județul Hunedoara, în perioada 2014-2020” și-l supun plenului Consiliului Local al Municipiului Brad spre dezbatere în forma prezentată.
	   La solicitarea Asociației de Dezvoltare Intercomunitară „AQUA PREST HUNEDOARA”, am propus, de asemenea, acordarea unui mandat special reprezentantului Municipiului Brad în AGA ADI ,,AQUA PREST HUNEDOARA” de a vota ,,PENTRU/ÎMPOTRIVĂ” aprobarea cofinanțării investițiilor aferente proiectului, precum și abrogarea  prevederilor  Hotărârii Consiliului Local nr. 177/2021.
	 Invoc în susținerea propunerii mele invoc prevederile  art. 12 și art. 13 din Legea nr. 241/2006 a serviciului de alimentare cu apă și canalizare, republicată, cu modificările și completările ulterioare, ale art. 9 din Legea nr. 51/2006 a serviciilor comunitare de utilități publice, republicată, cu modificările și completările ulterioare, ale art. 16 alin. 3 și art. 21 alin.1 din Statutul Asociaţiei de Dezvoltare Intercomunitară „Aqua Prest Hunedoara”,  ale art. 129 alin. 2 lit. b, alin. 4 lit. g și art. 243 alin. 1 lit. a din  Ordonanţa de Urgenţă a Guvernului nr. 57/2019 privind Codul administrativ, cu modificările si completările ulterioare precum și ale art. 11 alin. 4 din Legea nr. 554/2004 a contenciosului administrativ, actualizată.

